钦定古今图书集成/方舆汇编/职方典/第1468卷 > 大理府学校考 通志
## 钦定古今图书集成/方舆汇编/职方典/第1468卷 > 大理府学校考 通志

本府

大理府儒学　在府治南。“汉章帝元和二年建。元至元乙酉，云南行省参政郝天挺新之。明正统间，知府贾铨重修。景泰间，知府干璠作科第坊及学舍。成化间，知府蒋云汉置乐器。弘治间，知府吴晟铸祭器。正德癸酉，地震倾圮，知府梁珠修葺，更辟尊经阁。知府汪标铸宣圣像。嘉靖中，知府杨仲琼等重修两庑桥门。” 提学副使蔡云程等置学田，同知高镛凿泮池，及建“名宦、乡贤祠。” 隆庆中，知府毛德祯修斋舍，巡道陈应春修大殿、明伦堂。其经籍、祭器、兵燹后无存。

皇清康熙二十二年重修。二十五年，知府王兴禹“等”

制木主捐修大殿“门庑” 、扁额“石栏。”

苍山书院　在府城西南。明弘治间，巡按御史谢朝宣建，今废。

源泉书院　在府学西。明嘉靖间，同知江应昂建，置赡田，今废。

桂林书院　在府治北四十里。明嘉靖间，郡人参议张拱文建，今废。

龙关书院　在府治南三十里。同知江应昂建，今废。

义学　二在府儒学明伦堂东西。康熙二十年，知府王兴禹捐俸置田，延师训课。

社学　按《明通志》：“城内外皆有之。其在府治南者，隆庆六年分巡佥事陈应春置。”

府学田　按《明？通志》：“在大理、邓川等界，岁久淹废。嘉靖间，督学副使蔡云程查归一百六十九亩二分，分巡佥事王惟贤置买九亩五分。隆庆间，分巡佥事陈应春置买十二亩，知府史翊置买十九亩，先后共田二百九亩七分。”

太和县儒学　在县治东。明洪武二十七年建。景泰六年，知府于璠修。正德二年，巡按御史陈天祥、知府吴晟以规制浅隘，易民居，拓之，作后堂号舍。嘉靖元年，副使姜起龙作尊经阁。隆庆六年，佥事陈应春、知府史翊复修，并凿泮池。

皇清顺治十六年，知县穆惟深修理。康熙二十七年

通判赵之蔺捐修门庑泮池。

义学　四一在县儒学西，文昌宫内。一在上乡喜州玉皇阁内。一在中乡马久邑文昌宫内。一在下乡鹤顶寺内。康熙二十九年，知县张泰交捐俸延师训课。

外州县

赵州儒学　在州治南。明洪武十八年建。宣德十年知州王谏修。正德十年知州王宗器增修。

皇清康熙十一年，知州王秉坤改建于城西《凤山》之

麓。康熙二十八年，知州陈光稷、学正李北有修饰新建“文昌宫” 、“魁星阁” 于左。

玉泉书院　在州治东北。嘉靖间，兵备副使姜龙建，今废。

凤仪书院　在州治左。万历间，署印通判殷才建，今废。

义学　二：一在迷渡北门外，一在本州学署左。康熙二十八年，知州陈光稷捐俸设立，学正李北有捐俸延师训课。

凤山社学　按《明通志》：在州治前。正德九年知州王宗器建。

云南县儒学　在县治南。明洪武十八年建。弘治间，佥事周鸣岐迁洱海卫左。万历中，知县刘延龄重修。

皇清康熙十一年，知县涂芳昇同绅士重建“魁星阁

青华书院　在县城外西南。明正德间，兵备副使林魁建。

五云书院　在旧县址。明嘉靖间，兵备副使沈桥建。

义学　三一在本城龙翔馆。明兵道何闳中开垦南丰坝田，年收租谷八十石，以三十石完粮，以五十石拨供本馆后人延师束修费用。一在七百庄青华馆，招垦沙地，年收麦九石，以供馆用。一在黄连树、万青园。乡耆杨士鼎、周平章、李正坤、李正芳、杨旭耀等协建义学一所，田一区，年收租谷三十石，供馆用。

社学　按《明通志》在五云书院左，兵备使沈桥建。

邓川州儒学　在州治右。明洪武十七年建。成化二十二年，巡按御史郭绅迁于州治后。崇祯初，知州徐保泰迁于顶圣山。距城五里，荒僻倾圮。

皇清康熙二十六年，知州何琛捐俸同儒学周道治。

段𫄧新建于州治南门内。

象山书院　“在州治西” ，今废。

玉泉书院　在州治北三里，今废。

义学　八一在州城内，一在右所乡，一在大石坪，一在东川乡，一在兆邑村，一在城西，一在西川乡，一在中所乡。旧置买学田，每年延师训课社学　按《明通志》：在州治北大邑村，弘治间巡抚王懋中建。

浪穹县儒学　明洪武十八年，知县金文举建。弘治间，分守参政毛科迁于治西南，岁久倾圮。

皇清康熙元年，知县罗时昇“捐修。”二十一年，知县吴

《一鹭》重修。二十八年，知县赵珙、教谕张端亮、训导刘发祥捐俸重葺。

宁川书院　在县治西。明正德间知县蔡果建。龙华书院　在县治北。明弘治间知县蔡霄杰建。

“育才书社　” 在启圣宫右，康熙二十七年建。置田三十馀亩，以赡生童。

社学　按《明通志》在县治西护明寺。

宾川州儒学　在州治前。明洪武七年建。嘉靖二十年，知州吴仲善重修。

皇清康熙十二年，学正缪琰重建“启圣宫。”

秀峰书院　在州学西南。明嘉靖间，知州朱官建，今废。

义学　二一在城中文昌宫内，一在周官营大乘寺。康熙二十九年，知州甘国辅捐俸延师训课。

云龙州儒学　明万历四十二年，巡抚周嘉谟题设。天启四年，知州周宪章建。

皇清康熙二十四年，知州张潋复迁于州治之北。《二》

十八年，知州丁亮工重修。

社学　按“明《通志》” 吏目赵策建。

义学　在州署左福隆寺。康熙二十九年，知州丁《亮工》捐俸延师训课。

北胜州儒学　明洪武十七年建。弘治正德间，兵备吴球、焦韶、晁必登继修。万历十八年，知州刘九思迁城西。二十八年，知州罗好仁、学正王朝臣凿泮池建坊。万历间，知州孙台迁于城之东南。殿庑、门堂、斋舍、坊表一新。天启间，知州刘上观重修，凿泮池，后因兵变倾圮。

皇清康熙初年，改于城内“开化寺”，庙貌卑隘。二十《二》

年，知州申奇猷将旧“镇抚” 衙门改为学宫。义学　在州城内。康熙二十九年，知州申奇猷捐俸延师训课。